stanford-oval/wikipedia huggingface dataset:
Linnainmaankulma
Rakennus

Linnainmaankulman rakennutti varainhoitoyhtiö Taaleritehtaan Porin kiinteistörahasto. Arkkitehti Pekka Mäen ja turkulaisen Sigge Arkkitehdit Oy:n suunnittelema tornitalo sijaitsee kaupungin ydinkeskustassa Isolinnankadun ja Mikonkadun kulmassa. Tontilta purettiin kauppaneuvos Olli F. Linnainmaan vuonna 1965 rakennuttama kaksikerroksinen liikerakennus. Linnainmaankulma on 1,3 metriä korkeampi kuin vuonna 1962 valmistunut Porin sairaanhoito-oppilaitoksen asuntola, joka aikaisemmin tunnettiin Porin korkeimpana asuinrakennuksena.[lähde? ]
Rakennuksen katutasossa sijaitsee Satakunnan Osuuskaupan omistama S-market. Kerrokset 2–4 toimivat asukkaiden sekä viereisen Porin Sokoksen pysäköintitiloina. Linnainmaankulman 42 asuntoa ovat kerroksissa 5–16. Rakennuksessa on myös varastotilana ja jätehuoneena toimiva kellarikerros. Asukkaiden oleskelupiha leikkipaikkoineen sijaitsee viidennessä kerroksessa pysäköintikerrosten päälle rakennetulla kannella. Asuinkerrosten hissillä pääsee suoraan Sokos-tavarataloon, josta pysäköintitasojen kautta on kulku myös viereisessä korttelissa sijaitsevaan kauppakeskus IsoKarhuun.
Linnainmaankulman korttelin puoleiset julkisivut ovat pääosin lasitettuja parvekkeita. Kadun puoleisia julkisivuja on verhoiltu esipatinoidulla kuparilevyllä, jonka on valmistanut Porissa toimiva Aurubis Finland.
Rakentaminen

Linnainmaankulma rakennettiin kahdessa vaiheessa, kun Porin kaupunginvaltuusto oli vuonna 2012 hyväksynyt tornitalon mahdollistaneen asemakaavamuutoksen. Vuoden 2013 lopussa valmistuivat Sokoksen 2 000 m²:n kokoinen laajennusosa sekä kolmikerroksiset pysäköintitasot. Tämän jälkeen rakennustyöt pysähtyivät usean kuukauden ajaksi tornitalosta tehtyjen valitusten vuoksi. Rakentamista päästiin jatkamaan toukokuussa 2014, kun Korkein hallinto-oikeus ei myöntänyt asemakaavan vastustajille valituslupaa, ja Linnainmaankulma valmistui lopulta helmikuussa 2016.
Muut tornitalohankkeet

Lokakuussa 2016 kaupunginhallitus vahvisti Linnainmaankulman viereen Isolinnankadun toiselle puolelle uuden asemakaavan, joka mahdollistaa muun muassa toisen 16-kerroksisen tornitalon rakentamisen. ”Porin Manhattaniksi” kutsutusta kaavasta tehtiin useita valituksia, jotka korkein hallinto-oikeus hylkäsi toukokuussa 2017. Valittajien joukossa oli muun muassa läheisen V kaupunginosan asukasyhdistys, joka oli vastustanut jo Linnainmaankulman rakentamista. Myös Satakunnan museo sekä ELY-keskus vastustivat lausunnoissaan uutta asemakaavaa. Itätullinkadun ja Mikonkadun väliseen kortteliin suunnitellun 16-kerroksisen tornitalon rakentaminen alkaa mahdollisesti syksyllä 2018.
Aiheesta muualla

Kuvia tai muita tiedostoja aiheesta Linnainmaankulma Wikimedia Commonsissa
Liuskekaasu

Liuskekaasu on kalkki- ja liuskekiven huokosista porattavaa tavallista maakaasua. Liuskekaasua porataan vesisärötystekniikalla. Liuskekaasun hyödyntäminen on vasta aluillaan. Yhdysvalloista alkaneen liuskekaasubuumin uskotaan mullistavan koko maailman energiamarkkinat.
Liuskekaasuvarat

Liuskekaasuvarojen määrä maailmassa on vielä osittain tuntematon, mutta tunnetut varat ovat yhteensä noin 325 biljoonaa kuutiometriä . Maailman suurimmat liuskekaasuvarannot on löydetty Kiinasta. Niiden hyödyntämisen aloittamisen uskotaan lisäävän Kiinan kansainvälistä kilpailukykyä tulevaisuudessa. Euroopan liuskekaasuvarantojen (etenkin Puolassa, Ranskassa ja Norjassa) ei katsota olevan hyödynnettävissä lähitulevaisuudessa.
Hinta

Liuskekaasun hinta Yhdysvalloissa on noin neljännes maakaasun hinnasta Euroopassa. Tämä parantaa Yhdysvaltain kilpailukykyä energiaintensiivisillä tuotannonaloilla, kuten kemian-, metsä- ja metalliteollisuudessa.
Ympäristö

Liuskekaasu on fossiilinen polttoaine, siinä missä normaali maakaasukin. Kuitenkin esimerkiksi Yhdysvallat on pystynyt vähentämään ensi kertaa ilmastopäästöjä siirtymällä kivihiilestä liuskekaasuun.. Liuskekaasun louhinnassa käytettävät kemikaalit saattavat kuitenkin saastuttaa pohjavesiä ja kaasukaivoista syntyy myös metaanipäästöjä . Luonnonsuojelujärjestö WWF kehottaa jättämään liuskekaasuvarannot käyttämättä EU:ssa, niiden kielteisten ympäristövaikutusten takia.
Aiheesta muualla

Wikimedia Commonsissa on kuvia tai muita tiedostoja aiheesta .
Antti Kivimäki: Liuskekaasu sekoitti energiapelin (Arkistoitu – Internet Archive). Ulkopolitiikka 4/2010.
Loiskärsäkkäät

| Loiskärsäkkäät |
| --- | --- |
 Suoloiskärsäkäs (Anthribus scapularis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Kärsäkäsmäiset Curculionoidea
Heimo::  Typpykärsäkkäät  Anthribidae
Alaheimo::  Anthribinae
Tribus::  Anthribini
Suku::  Loiskärsäkkäät Anthribus  Geoffroy, 1762
Katso myös
   Loiskärsäkkäät Wikispeciesissä   Loiskärsäkkäät Commonsissa 
Infobox OKNimi-testi OK: 
Loiskärsäkkäät (Anthribus) on typpykärsäkkäiden (Anthribidae) heimoon kuuluva hyönteissuku. Sukuun kuuluu ainakin kolme lajia. Suvun lajimäärä vaihtelee eri lähteissä.
Lajeja

Havuloiskärsäkäs (Anthribus nebulosus)
Lehtoloiskärsäkäs (Anthribus fasciatus)
Suoloiskärsäkäs (Anthribus scapularis)
Aiheesta muualla

Laji.fi: Loiskärsäkkäät (Anthribus)
ITIS: Anthribus (englanniksi)
Bug Guide: Genus Anthribus (englanniksi)
University of Michigan, Animal Diversity Web (ADW): Anthribus (englanniksi)
Live (Dingo)

| Live Dingo |
| --- | --- | --- |

Livealbumin tiedot
 Julkaistu: 14. lokakuuta 2009
 Formaatti: CD
 Tyylilaji: suomirock, iskelmä
 Kesto: 48.59
 Levy-yhtiö: Edel
Muut kannet
   Albumin takakansi.
Dingon muut julkaisut
| Humisevan harjun paluu 2008 | Live 2009 | Sound Pack 2010 |
Singlet albumilta Live
 ”Indiana (promo)” Julkaistu: 2009
Live on 14. lokakuuta 2009 julkaistu Dingon live-albumi. Albumin sisältö on äänitetty Turussa Down by the Laituri-festivaaleilla kesällä 2009. Albumilla on bonuskappaleena uusi studiolevytys "Indiana".
Kappaleet

Kaikkien kappaleiden sävellys ja sanoitus Neumann, ellei toisin mainita.
Intro – 1.19  (säv. Robert Engstrand)
Lähetyssaarnaaja – 4.06
Sinä ja minä – 5.14
Skorpioninainen – 4.30
Kulkuri ja Kaunotar – 5.04
Musta leski – 4.58
Rio ohoi – 4.32
Nahkatakkinen tyttö – 3.30
Levoton tuhkimo – 5.54
Autiotalo – 5.21
Indiana – 4.31 (Studio bonus track)
Kokoonpano

Pertti Neumann – laulu
Erik Valkama – kitara
Vesa Kuhlman – bassokitara
Robert Engstrand – kosketinsoittimet
Ville Siuruainen – rummut
Kokoonpano > Tuotanto

Risto Asikainen – tuottaja
Risto Asikainen ja Mikki Järvenpää – äänitys
Arttu Volanto – miksaus
Svante/Chartmakers – masterointi
Markku Alkio – kuvat
Christian Vaarapuro – kannen piirrokset
Tero Jämsä – ulkoasu (”layout”)
Lisa Beznosiuk

Lisa Beznosiuk (s. 20. elokuuta 1956 Sheffield) on brittiläinen huilisti. Hän opiskeli Guildhall School of Musicissa Lontoossa, ja hänestä tuli englantilaisten periodi-instrumentteja hyödyntävien ryhmien suosikki. Hänelle opetti modernia huilunsoittoa Kathryn Lukas ja barokkihuilua Stephen Preston. Beznosiuk teki soolodebyyttinsä vuonna 1983. Hän on esiintynyt ja levyttänyt laajasti English Baroque Soloists -, Academy of Ancient Music - ja English Concert -kokoonpanojen kanssa.
Beznosiuk oli mukana perustamassa Orchestra of the Age of Enlightenmentia ja liittyi vuonna 1992 London Classical Playersiin. Hän on myös esiintynyt resitalistina muiden muassa luutisti Nigel Northin, cembalisti Maggie Colen ja sellisti Richard Tunnicliffen (puolisonsa) kanssa. Beznosiukin huomattavimpiin levytyksiin lukeutuu tulkinta Wolfgang Amadeus Mozartin G-duurikonsertosta, jonka johtaa Christopher Hogwood. Muiden levytysten joukossa on Georg Friedrich Händelin sonaattien ja Antonio Vivaldin konserttojen tulkintoja. Beznosiuk opettaa useissa konservatorioissa Lontoon seudulla.
Beznosiukilla on ukrainalais-irlantilaiset juuret. Hän sai heinäkuussa 2006 Royal Academy of Musicin kunniajäsenyyden.
Live (Alice in Chains)

| Live Alice in Chains |
| --- | --- | --- |

Livealbumin tiedot
 Äänitetty : 1990–1996
 Julkaistu: 5. joulukuuta 2000
 Tuottaja(t): Tony Wilson, Peter Fletcher
 Tyylilaji: alternative metal, grunge
 Kesto: 66.09
 Levy-yhtiö: Columbia Records
Alice in Chainsin muut julkaisut
| Music Bank 1999 | Live 2000 | Greatest Hits 2001 |
Live on grunge-yhtye Alice in Chainsin livealbumi, joka julkaistiin 5. joulukuuta 2000 levy-yhtiöstä Columbia Records. Se on yhtyeen ainoa live-albumi akustisen albumin Unplugged kanssa. Kaikki muut albumin kappaleet on julkaistu yhtyeen aikaisemmilla albumeilla, paitsi "Queen of the Rodeo", vaikkakin koko konsertti oli julkaistu jo aikaisemmin kokoelmaboksilla Music Bank.
Kappaleet

Bleed the Freak – 4.33 (säv. Cantrell)
Queen of the Rodeo – 4.40 (säv. Silver/Staley)
Angry Chair – 4.22 (säv. Staley)
Man in the Box – 4.57 (säv. Cantrell/Staley)
Love, Hate, Love – 7.47 (säv. Cantrell/Staley)
Rooster – 6.48 (säv. Cantrell)
Would? – 3.48 (säv. Cantrell)
Junkhead – 5.20 (säv. Cantrell/Staley)
Dirt – 5.23 (säv. Cantrell/Staley)
Them Bones – 2.39 (säv. Cantrell)
God Am – 3.58 (säv. Cantrell/Inez/Kinney/Staley)
Again – 4.23 (säv. Cantrell/Staley)
A Little Bitter – 3.51 (säv. Cantrell/Inez/Kinney/Staley)
Dam That River – 3.32 (säv. Cantrell)
Kokoonpano

Jerry Cantrell – laulu, kitara
Mike Inez – basso
Layne Staley – laulu, kitara
Sean Kinney – rummut
Mike Starr – basso
Tuotanto
Mark Naficy – miksaus
Stephen Marcussen – masterointi
Tony Wilson – tuottaja, miksaus
Peter Fletcher – tuottaja
Mike Walter – insinöörityö
Mary Maurer – design
Marty Temme – valokuvaus
Brandy Flower – design
Aiheesta muualla

Live (Alice in Chains) Discogsissa. (englanniksi)
Albumi Live (Alice in Chains) Encyclopaedia Metallum -sivustolla (englanniksi)
Logogrammi

Logogrammi on kirjoitusmerkki, joka esittää kokonaista sanaa. Logogrammi on logografisen kirjoituksen eli sanakirjoituksen perusyksikkö.
Logogrammeja käyttäviä kirjoitusjärjestelmiä ovat esimerkiksi kiinan kieli, egyptiläiset hieroglyfit ja varhainen nuolenpääkirjoitus. Mikään tunnettu kirjoitusjärjestelmä ei kuitenkaan käytä pelkkiä logogrammeja, vaan niihin kuuluu myös äänteitä tai tavuja merkitseviä merkkejä.
Logone Occidental

Logone Occidental on yksi Tšadin 22 hallinnollisesta alueesta. Sen pinta-ala on 8 950 neliökilometriä. Logone Occidentalissa oli vuonna 2009 noin 689 000 asukasta. Sen pääkaupunki on Moundou.
Logona Esau

Logona Esau (s. 2. maaliskuuta 1987 Nauru) on tuvalulainen painonnostaja. Hän kilpailee alle 69-kiloisten sarjassa.
Esau teki historiaa voittaessaan pronssia Etelä-Tyynenmeren pienten valtioiden kisoissa vuonna 2005, sillä tuolloin hänestä tuli maansa ensimmäinen kansainvälisessä kilpailussa mitalin voittanut urheilija. Vuonna 2007 hän voitti hopeaa työnnössä Etelä-Tyynenmeren kisoissa tuloksellaan 141 kiloa. Esau osallistui samana vuonna myös MM-kisoihin, joissa hän sijoittui 54:nneksi. Vuoden 2008 olympialaisissa hän oli maansa lipunkantaja ja 21-vuotiaana myös joukkueen vanhin. Esau sijoittui kisoissa 23:nneksi yhteistuloksellaan 254 kiloa.
Luis Alfonso Santos Villeda

Luis Alfonso Santos Villeda (s. 7. marraskuuta 1936 Ocotepeque) on hondurasilainen roomalaiskatolinen piispa. Hänet vihittiin salesiaanien papiksi 5. toukokuuta 1966 ja nimitettiin Santa Rosa de Copánin hiippakunnan johtoon 27. tammikuuta 1984. Piispaksi vihkiminen seurasi 17. maaliskuuta. Pääkonsekraattorina toimi Andrea Cordero Lanza di Montezemolo, jota avustivat Jaime Brufau Maciá ja Oscar Andrés Rodríguez Maradiaga.
Santos Villeda jäi eläkkeelle 75-vuotispäivänään 7. marraskuuta 2011.
Living in America

| Living in America The Sounds |
| --- | --- | --- |

Studioalbumin tiedot
 Julkaistu: 11. marraskuuta 2002
 Tyylilaji: new wave, post-punk revival
 Kesto: 41.21
 Levy-yhtiö: New Line
The Soundsin muut julkaisut
|   | Living in America 2002 | Dying to Say This to You 2006 |
Living in America on The Soundsin esikoisalbumi, joka julkaistiin 11. marraskuuta 2002.
Kappaleet

Seven Days a Week – 3.00
Dance with Me – 3.14
Living in America – 3.26
Mine for Life – 4.42
Reggie – 3.21
Like a Lady – 3.32
Hit Me – 2.19
Rock'n Roll – 3.56
Fire – 3.15
Hope You're Happy Now – 4.07
Riot – 2.58
S.O.U.N.D.S. – 3.05 (piilokappale)
Arvostelut

AllMusic:
Soundi:
Aiheesta muualla

Living in America discogs.com -sivustolla (englanniksi)
Lego Belville

| Lego Belville |
| --- | --- |
 Lego Belville -tuotesarjan logo.
Valmistusvuodet:  1994–2009
Settimäärä:  82
Lego Belville on lähinnä tytöille suunnattu Lego-tuotesarja, joka  tuli markkinoille vuonna 1994. Sarjan palikoissa käytetään muista seteistä poikkeavia värejä kuten vaaleanpunaista ja purppuraa. Belville-tuotesarjan hahmot ovat suurempia kuin minihahmot, ja niissä on nivelet.
Alateemat

Lego Belville -tuotesarjan alateemoja ovat
Fairy-Tale
Fairytales
Aiheesta muualla

Lego Belville -setit (Brickset)
Leo Mattson

Leo Mattson (17. heinäkuuta 1887 Tornionjokilaakso, Ruotsi – 6. helmikuuta 1970 Lake Worth) oli amerikansuomalainen toimittaja ja työväenliikkeen aktivisti.
Metsätyöläisen perheeseen syntynyt Mattson muutti vuonna 1906 Yhdysvaltoihin, jossa hän työskenteli Michiganin ja Minnesotan kaivoksissa. Hän liittyi sosialistiseen liikkeeseen ja opiskeli Työväen Opistossa. Amerikan Suomalaisen Sosialistijärjestön suuntataisteluissa vuonna 1914 Mattson kuului radikaaleihin ja työskenteli sen jälkeen Sosialistin toimittajana. Myöhemmin Mattson toimi kommunistisessa Yhdysvaltain Suomalaisessa Sosialistijärjestössä ja International Workers’ Orderissa. Hän työskenteli Uusi Kotimaa ja Eteenpäin -lehtien toimittajana sekä Työmiehen päätoimittajana vuosina 1931–1935 ja 1945–1950.
Teoksia

F. D. Roosevelt, J. Stalin, W. Churchill: elämäkerrallisia kuvauksia. Superior: Työväen Lehtiliikkeiden Kustannuskomitea, 1944.
Neljäkymmentä vuotta: kuvauksia ja muistelmia Amerikan suomalaisen työväenliikkeen toimintataipaleelta 1906-1946 (toimittaja). Superior: Finnish American Mutual Aid Society, I. W. O., 1946.
Luis Antonio Nova Rocha

Luis Antonio Nova Rocha (30. heinäkuuta 1943 Subachoque – 9. huhtikuuta 2013) oli kolumbialainen roomalaiskatolinen piispa. Hänet vihki papiksi Facatativán hiippakuntaan paavi Paavali VI vuonna 1968. Hänet nimitettiin Barranquillan arkkihiippakunnan vihkipiispaksi sekä Equizetumin titulaaripiispaksi 2002, ja hänet konsekroi piispaksi samana vuonna Luis Gabriel Romero Franco, jota avustivat Beniamino Stella ja Rubén Salazar Gómez.
Nova Rocha nimitettiin vuonna 2010 Facatativán piispaksi. Hänet asetettiin tähän virkaan 2011, ja hän toimi siinä kuolemaansa saakka.
Live (Mott the Hooplen albumi)

| Live Mott the Hoople |
| --- | --- | --- |

Livealbumin tiedot
 Äänitetty : 1973 & 1974
 Julkaistu: marraskuu 1974
 Formaatti: LP, CD
 Tuottaja(t): Dale "Buffin" Griffin
 Tyylilaji: glam rock, hard rock, rock and roll
 Levy-yhtiö:  CBS Records    Columbia Records
Listasijoitukset
  23. (1975)    32. (marraskuu 1974)
Mott the Hooplen muut julkaisut
| The Hoople 1974 | Live 1974 | Greatest Hits 1976 |
Live on Mott the Hoople-yhtyeen marraskuussa 1974 julkaistu livealbumi.
Vuonna 2004 albumista julkaistiin kahden cd-levyn 30-vuotisjuhlapainos, joka sisälsi useita ennenjulkaisemattomia kappaleita konserteista.
Kappaleet > Alkuperäinen vinyylipainos

A-puoli: Broadway
All the Way from Memphis – 4.55 (säv. Ian Hunter)
Sucker – 5.45 (säv. Hunter, Mick Ralphs, Pete Overend Watts)
Rest in Peace – 5.48 (säv. Hunter, Watts, Dale Griffin)
All the Young Dudes – 3.45 (säv. David Bowie)
Walking with a Mountain – 3.52 (säv. Hunter)
B-puoli: Hammersmith
Sweet Angeline – 6.13 (säv. Hunter)
Rose – 4.05 (säv. Hunter, Watts, Griffin, Watts)
Medley: Jerkin’ Crocus / One of the Boys / Rock ’n’ Roll Queen / Get Back / Whole Lotta Shakin’ Goin’ On / Violence – 15.13 (säv. Hunter, Ralphs, John Lennon, Paul McCartney, Williams, David)
Kappaleet > Vuoden 2004 30th Anniversary Edition > CD 1: Broadway

Intro – Jupiter from ”The Planets” – 0.46
American Pie / The Golden Age of Rock ’n’ Roll – 4.16
Sucker – 5.59
Roll Away the Stone / Sweet Jane – 3.52
Rest in Peace – 6.01
All the Way from Memphis – 5.02
Born Late ’58 – 4.51
One of the Boys – 5.32
Hymn for the Dudes – 5.46
Marionette – 5.04
Drivin’ Sister / Crash Street Kidds / Violence – 9.06
All the Young Dudes – 3.49
Walking with a Mountain – 4.54
Kappaleet > Vuoden 2004 30th Anniversary Edition > CD 2: Hammersmith

Intro – Jupiter from ”The Planets” – 0.46
Drivin’ Sister – 3.51
Sucker – 6.03
Sweet Jane – 5.10
Sweet Angeline – 6.47
Rose – 4.42
Roll Away the Stone – 3.31
All the Young Dudes – 3.53
Jerkin’ Crocus / One of the Boys / Rock ’n’ Roll Queen / Get Back / Whole Lotta Shakin' Goin On / Violence – 16.16
Walking with a Mountain – 9.09
Kokoonpano

Ian Hunter – laulu, komppikitara
Peter "Overend" Watts – bassokitara, laulu
Dale "Buffin" Griffin – rummut, laulu
Ariel Bender – soolokitara, laulu
Morgan Fisher – piano, laulu
Blue Weaver – urut (USA-versiolla)
Mick Bolton – urut (UK-versiolla)
Luis Amado (täsmennyssivu)

Poliitikko Luís Amado
Luis Amado on muun muassa seuraavien henkilöiden nimi:
Luís Amado (s. 1953), portugalilainen poliitikko
Luis Amado Tarodo (s. 1976), espanjalainen futsalmaalivahti (maailman- ja Euroopan-mestari)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luis Amado”, voi hakea sivunnimihaulla, laajalla sivunnimihaulla tai tekstihaulla.
Luis Alfonso Márquez Molina

Luis Alfonso Márquez Molina (s. 17. joulukuuta 1936) on venezuelalainen roomalaiskatolinen piispa. Hänet vihittiin Jeesuksen ja Marian kongregaation eli eudistien papiksi 29. kesäkuuta 1962 ja nimitettiin Méridan arkkihiippakunnan vihkipiispaksi sekä Turris Rotundan titulaaripiispaksi 18. lokakuuta 2001. Piispaksi vihkiminen seurasi 12. tammikuuta 2002. Pääkonsekraattorina toimi Baltazar Enrique Porras Cardozo, jota avustivat Antonio José López Castillo ja Manuel Felipe Díaz Sánchez.
Márquez Molina jäi eläkkeelle 15. heinäkuuta 2013.
Liuskayökkönen

| Liuskayökkönen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata
Osalahko::  Erilaissuoniset perhoset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Calpinae
Suku::  Scoliopteryx
Laji::  libatrix
Kaksiosainen nimi
 Scoliopteryx libatrix  (Linnaeus, 1758) 
Katso myös
   Liuskayökkönen Commonsissa 
Infobox OKNimi-testi OK: 
Liuskayökkönen (Scoliopteryx libatrix) on melko yleinen yöperhoslaji.
Koko ja ulkonäkö

Liuskayökkönen on melko kookas ja värikäs yöperhoslaji. Etusiipien pohjaväri on punaruskea ja siiven keskiosa hieman oranssinsävyinen. Siiven poikki kulkevat vaaleina sisempi poikkiviiru sekä kaksinkertainen ulompi poikkiviiru. Etusiipien kärjet ovat venyneet sirppimäisiksi ja siiven ulkoreuna on tunnusomaisesti liuskoittunut, mistä laji on saanut nimensäkin. Takasiivet ovat harmaanruskeat. Siipiväli 40–45 mm.
Levinneisyys ja lentoaika

Liuskayökköstä tavataan Euroopassa, Aasiassa Japaniin asti sekä Pohjois-Amerikassa. Suomessa lajia tavataan koko maassa pohjoisinta Lappia lukuun ottamatta. Aikuiset perhoset lentävät toukokuusta heinäkuuhun ja toisena sukupolvena heinäkuusta lokakuuhun.
Elinympäristö ja elintavat

Laji elää niityillä, lehtimetsissä ja puistoissa.
Liuskayökköset talvehtivat aikuisina. Luonnossa talvehtimispaikkoja ovat luolat ja kallionkolot, mutta helpoimmin lajin tapaa talvehtimasta ulkorakennuksista. Erityisesti maakellareista  saattaa tavata kymmenien talvehtivien liuskayökkösten ryhmiä. Talvehtineet perhoset lähtevät lentoon keväällä ja niiden lento jatkuu heinäkuulle saakka. Talvehtineiden yksilöiden jälkeläiset aloittavat lentonsa heinäkuussa ja lentävät myöhään syksyyn. Jopa yli vuoden pituisen aikuisvaiheensa ansiosta liuskayökkönen kuuluu aikuisena pitkäikäisimpiin perhoslajeihin.
Liuskayökkönen lentää mielellään syötille, mutta harvemmin valolle. Calpinae-alaheimolle ominaiseen tapaan perhosen imukärsä on kova ja piikikäs, mikä mahdollistaa nesteiden imemisen marjojen ja hedelmien kuoren läpi.
Ravintokasvi

Toukka syö pajuja (Salix spp.).
Aiheesta muualla

Suomen Perhoset: Liuskayökkönen
Luis Alfredo Carvajal Rosales

Luis Alfredo Carvajal Rosales (17. lokakuuta 1913 Ibarra – 25. huhtikuuta 2003 Quito) oli ecuadorilainen roomalaiskatolinen piispa.
Hänet vihittiin papiksi 4. heinäkuuta 1937.
Nimitettiin Portoviejon hiippakunnan vihkipiispaksi sekä Coptuksen titulaaripiispaksi 28. heinäkuuta 1955.
Piispaksi vihkiminen seurasi 28. lokakuuta. Pääkonsekraattorina toimi Opilio Rossi, jota avustivat Silvio Luis Haro Alvear ja Leonidas Eduardo Proaño Villalba.
Carvajal Rosales sai 20. elokuuta 1963 nimityksen Portoviejon koadjuuttoripiispaksi.
17. helmikuuta 1967 hänestä tuli sen piispa.
Hän osallistui Vatikaanin toiseen kirkolliskokoukseen.
Hän jäi eläkkeelle 6. elokuuta 1989.
Lisa Bjurwald

Lisa Bjurwald.
Lisa Bjurwald (s. 1978) on ruotsalainen toimittaja ja kirjailija. Hän on julkaissut muun muassa reportaasiteoksen Euroopan häpeä, joka käsittelee äärioikeistolaisten liikkeiden nousua maanosassa. Bjurwald on toiminut Dagens Nyheterin ja Svenska Dagbladetin pääkirjoitustoimittajana. Hän on ollut myös muun muassa Fokuksen sekä Ny Tidin kolumnisti ja kuulunut rasisminvastaisen Expo-lehden toimituskuntaan. Hän kuuluu asiantuntijana Ruotsin hallituksen nimittämään komissioon, jonka tehtävänä on ksenofobian vastustaminen.
Bjurwaldille myönnettiin vuonna 2010 Euroopan parlamentin journalismipalkinto Sveitsin minareettikieltoa koskeneesta raportoinnista.
Teokset

Euroopan häpeä: Rasistien voittokulku.  Art House, 2011.  ISBN 978-951-884-484-9.
Lego Batman: The Video Game

| Lego Batman: The Video Game |
| --- | --- |

Kehittäjä:  Traveller’s Tales TT Fusion (Nintendo DS) Robosoft Technologies (OS X)
Julkaisija:  Warner Bros. Interactive Entertainment Feral Interactive (OS X)
Jakelija:  Epic Games Store, GOG.com, Humble Store, Nintendo eShop, Steam, PlayStation Now, Microsoft Store ja PlayStation Store
Ohjaaja:  Jon Burton
Tuottaja:  Kieran Gaynor
Suunnittelija:  Jonathan Smith
Taiteilija:  James Cunliffe Neil Crofts
Säveltäjä:  Danny Elfman
Pelisarja:  Lego Batman
Julkaistu:  NA 23. syyskuuta 2008EU 10. lokakuuta 2008AUS 15. lokakuuta 2008
Lajityyppi:  toimintaseikkailu
Pelimuoto:  yksinpeli, kaksinpeli
Ikäluokitus:  ESRB: E  Virheellinen ESRB-arvo PEGI: 7
Alusta:  Microsoft Windows, PlayStation 3, PlayStation 2, Xbox 360, Wii, Nintendo DS, PlayStation Portable, OS X, mobiili
Jakelumuoto:  Blu-ray, DVD, UMD, optinen levy
Lisää peliartikkeleitaVideopelien teemasivulla
Infobox OK       : 
Lego Batman: The Videogame on Traveller’s Talesin kehittämä ja Warner Bros. Interactiven vuonna 2008 julkaisema toimintaseikkailupeli. Peli perustuu DC Comics -sarjakuvakustantajan Batman-sarjakuvaan – hahmoina ovat Lego-minihahmot. Pelin juoni ei perustu elokuviin, ja se onkin Traveller’s Talesin ensimmäinen Lego-peli, jossa on aivan oma, uusi juonensa, ellei Bionicle Heroesia oteta lukuun. Pelille julkaistiin jatko-osa Lego Batman 2: DC Super Heroes vuonna 2012.